CELEX: 62018CN0506
Language: mt
Date: 2018-08-01 00:00:00
Title: Kawża C-506/18 P: Appell ippreżentat fl-1 ta’ Awwissu 2018 mill-Parlament Ewropew mis-sentenza mogħtija mill-Qorti Ġenerali (Is-Sitt Awla) fis-17 ta’ Mejju 2018 fil-Kawża T-566/16 – Josefsson vs Il-Parlament Ewropew

10.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 445/3
            
         
      Appell ippreżentat fl-1 ta’ Awwissu 2018 mill-Parlament Ewropew mis-sentenza mogħtija mill-Qorti Ġenerali (Is-Sitt Awla) fis-17 ta’ Mejju 2018 fil-Kawża T-566/16 – Josefsson vs Il-Parlament Ewropew
      (Kawża C-506/18 P)
      (2018/C 445/03)
      Lingwa tal-kawża: l-Ingliż
      
         Partijiet
      
      
         Appellant: Il-Parlament Ewropew (rappreżentati: Í. Ní Riagáin Düro, V. Montebello-Demogeot, aġenti)
      
         Parti oħra fil-proċedura: Erik Josefsson
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentena appellata;
               
            
                  —
               
               
                  konsegwentement, tiċħad ir-rikors fl-ewwel istanza;
               
            
                  —
               
               
                  tikkundanna lill-partijiet ibatu l-ispejjeż rispettivi tagħhom f’din il-kawża;
               
            
                  —
               
               
                  tikkundanna lil E. Josefsson ibati l-ispejjeż tal-ewwel istanza.
               
            
         Aggravji u argumenti prinċipali
      
      Fl-appell tiegħu, il-Parlament jibbaża fuq il-motivi li ġejjin:
      
                  (i)
               
               
                  żball ta’ liġi, distorsjoni tal-fatti u nuqqas ta’ motivazzjoni meta ġie deċiż li r-rekwiżit ta’ kwalifika fil-liġi kien ir-raġuni tat-tkeċċija tar-rikorrent;
               
            
                  (ii)
               
               
                  żball ta’ liġi, meta ġie deċiż li l-adozzjoni ta’ organigramma u d-deċiżjonijiet relatati magħha u d-deskrizzjoni tal-pożizzjonijiet fiha għandhom ikunu suġġetti għad-dritt għal smigħ tar-rikorrent;
               
            
                  (iii)
               
               
                  distorsjoni tal-fatti, żball manifest ta’ evalwazzjoni u assenza ta’ motivazzjoni fil-konklużjoni li, kieku r-rikorrent kien instema’ wkoll dwar il-kwistjoni tal-pussess tiegħu ta’ kwalifika fil-liġi, dik is-seduta kienet effettivament tbiddel il-proċess ta’ teħid ta’ deċiżjoni inkwistjoni.